ON HYVÄKSYNYT TÄMÄN ASETUKSEN:

1 artikla

Muutetaan neuvoston asetus (EU) N:o 269/2014 seuraavasti:

1)Lisätään 3 artiklan 1 kohtaan alakohta seuraavasti:

”h) luonnolliset henkilöt, oikeushenkilöt, yhteisöt tai elimet, jotka helpottavat tämän asetuksen, neuvoston asetuksen (EU) N:o 833/2014, neuvoston asetuksen (EU) 2022/263, neuvoston asetuksen (EU) N:o 692/2014, neuvoston päätöksen 2014/145/YUTP, neuvoston päätöksen 2014/512/YUTP, neuvoston päätöksen (YUTP) 2022/266 tai neuvoston päätöksen 2014/386/YUTP säännösten kiertämistä tai välttämistä,”

2)Korvataan 6 a artikla seuraavasti:

”6 a artikla

1. ”Poiketen siitä, mitä 2 artiklan 2 kohdassa säädetään, jäsenvaltioiden toimivaltaiset viranomaiset voivat myöntää luvan maksuille, jotka suoritetaan Krimin merisatamille niiden palvelujen osalta, joita tarjotaan Kertšin kalastussatamassa, Jaltan kauppasatamassa ja Jevpatorijan kauppasatamassa, sekä Gosgidrografiyan ja Krimin merisatamien Port-Terminalin sivuliikkeiden tarjoamien palvelujen osalta.

2. Asianomaisen jäsenvaltion on ilmoitettava muille jäsenvaltioille ja komissiolle kaikista 1 kohdan nojalla myönnetyistä luvista kahden viikon kuluessa niiden myöntämisestä.

3. Lisätään 6 b artiklaan kohdat seuraavasti:

”4. Poiketen siitä, mitä 2 artiklassa säädetään, jäsenvaltion toimivaltaiset viranomaiset voivat myöntää luvan liitteessä I olevassa 91 kohdassa luetellulle yhteisölle kuuluvien tiettyjen jäädytettyjen varojen tai taloudellisten resurssien vapauttamiseen tai tiettyjen varojen tai taloudellisten resurssien asettamiseen kyseisen yhteisön saataville tarkoituksenmukaisiksi katsominsa ehdoin ja todettuaan, että tällaiset varat tai taloudelliset resurssit ovat tarpeen, jotta liiketoimet, myös myynnit, jotka ovat ehdottoman välttämättömiä, jotta yhteisyritys tai vastaava oikeudellinen järjestely, josta on sovittu ennen 16 päivää maaliskuuta 2022 ja joihin asetuksen (EU) N:o 833/2014 liitteessä XIX tarkoitettu oikeushenkilö, yhteisö tai elin osallistuu, voidaan ajaa alas viimeistään 31 päivänä joulukuuta 2022.

5. Poiketen siitä, mitä 2 artiklassa säädetään, jäsenvaltion toimivaltaiset viranomaiset voivat myöntää luvan liitteessä I olevassa 101 kohdassa luetellulle yhteisölle kuuluvien tiettyjen jäädytettyjen varojen tai taloudellisten resurssien vapauttamiseen tai tiettyjen varojen tai taloudellisten resurssien asettamiseen kyseisen yhteisön saataville tarkoituksenmukaisiksi katsominsa ehdoin ja todettuaan, että tällaiset varat tai taloudelliset resurssit ovat tarpeen, jotta toimet tai sopimukset, joista on sovittu tai jotka on tehty kyseisen yhteisön kanssa tai jotka muutoin ovat koskeneet kyseistä yhteisöä ennen 3 päivää kesäkuuta 2022, voidaan saattaa päätökseen viimeistään [OJ: please insert the date 3 months after the entry into force of this Regulation].

6. Asianomaisen jäsenvaltion on ilmoitettava muille jäsenvaltioille ja komissiolle kaikista tämän artiklan nojalla myönnetyistä luvista kahden viikon kuluessa niiden myöntämisestä.”

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä